Toshkentda 400 ming tupdan oshiq daraxt ekish rejalashtirilmoqda

Joriy yil bahorida Toshkentda 410 ming tupga yaqin mevali va manzarali daraxt ko‘chatlarini o‘tqazish rejalashtirilmoqda, deya xabar qildi poytaxt hokimiyati matbuot xizmati.
Kashtan, dub, eman, lola daraxti, sofora, butalardan — forzitsiya, yapon behisi, magnoliya, suriya atirguli va yil davomida navbatma-navbat gullab, bir-birining o‘rnini egallovchi boshqa o‘simliklarni ekishga tayyorgarlik ko‘rilmoqda.
«Poytaxtning markaziy va boshqa ko‘chalari joriy yilda bahorida lolalar, violalar, tageteslar va salviyalar (gulidovud va mavraklar — tahr.) bilan ham bezatiladi», — deyiladi xabarda.
Shahar ma’muriyati ma’lumotlariga ko‘ra, o‘tgan kuzda poytaxtda 168,1 ming tup daraxt va butalar, shuningdek 5 million tup ko‘p yillik va bir yillik gullar ekilgan.
Bugungi kunda Toshkentning umumiy maydoni 33 ming gektarni tashkil etsa, uning 15,2 ming gektari yashil hududlar hisoblanadi.